24.5.2022
RO
Jurnalul Oficial al Uniunii Europene
C 208/7
Notificare prealabilă a unei concentrări (Cazul M.10686 – LOV GROUP / BETCLIC EVEREST GROUP) Caz care poate face obiectul procedurii simplificate (Text cu relevanță pentru SEE)
(2022/C 208/06) 1.
La data de 13 mai 2022, Comisia Europeană a primit, în temeiul articolului 4 din Regulamentul (CE) nr.
139/2004 al Consiliului (1), o notificare a unei concentrări propuse.
Notificarea vizează următoarele întreprinderi: — Lov Group Invest („Lov Group”, Franța); — Betclic Everest Group („BEG”, Franța), deținută în prezent de Lov Group și Société des Bains de Mer de Monaco („SBM”, Monaco).
Lov Group va dobândi, în sensul articolului 3 alineatul (1) litera (b) din Regulamentul privind concentrările economice, controlul unic asupra întregii întreprinderi BEG.
Concentrarea se realizează prin achiziționare de acțiuni.
2.
Activitățile economice ale societăților respective sunt următoarele:
— în cazul grupului Lov: firmă de investiții care își desfășoară activitatea în principal în producția de conținut audiovizual, în sectorul jocurilor de noroc online prin intermediul filialei sale BEG, controlată în prezent în comun, precum și în sectorul de hotele și restaurante de lux; — în cazul întreprinderii BEG: pariuri sportive online, jocuri de cazinou, poker și pariuri legate de curse hipice. 3.
În urma unei examinări prealabile, Comisia Europeană constată că tranzacția notificată ar putea intra sub incidența Regulamentului privind concentrările economice.
Cu toate acestea, nu se ia o decizie finală în această privință.
În conformitate cu Comunicarea Comisiei privind o procedură simplificată de analiză a anumitor concentrări în temeiul Regulamentului (CE) nr.
139/2004 al Consiliului (2), trebuie precizat că acest caz poate fi tratat conform procedurii prevăzute în comunicare.
4.
Comisia Europeană invită părțile terțe interesate să îi prezinte eventualele observații cu privire la operațiunea propusă.
Observațiile trebuie să parvină Comisiei Europene în termen de cel mult 10 zile de la data publicării prezentei.
Trebuie menționată întotdeauna următoarea referință: M.10686 – LOV GROUP / BETCLIC EVEREST GROUP Observațiile pot fi trimise Comisiei prin e-mail, prin fax sau prin poștă.
Vă rugăm să utilizați datele de contact de mai jos: E-mail: COMP-MERGER-REGISTRY@ec.europa.eu Fax +32 22964301 Adresă poștală: European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) JO L 24, 29.1.2004, p. 1 („Regulamentul privind concentrările economice”).
(2) JO C 366, 14.12.2013, p. 5.